ફિલ્મમાં અક્ષયના શરીર પર ઘણાં બધાં ટેટુ જોવા મળશે. ફિલ્મમાં તે ફિઝિક્સ ભણાવે છે, પરંતુ પરિસ્થિતિ તેને ભાઇની સામે ઊભો કરી દે છે. આ ફિલ્મ માટે અક્ષયે ખૂબ જ મહેનત કરી છે. તે કહે છે કે તમામ કલાકારોએ આ ફિલ્મ માટે બેસ્ટ કામ કર્યું છે. સિદ્ધાર્થ મલ્હોત્રા ફિલ્મમાં એક્શન કરતો જોવા મળશે. શૂટિંગ સમયે અક્ષયની સામે તે થોડો ગભરાઇ ગયો હતો, પરંતુ થોડીવારમાં સામાન્ય થઇ ગયો. જેકલીને આ ફિલ્મ માટે જે રીતે કામ કર્યું છે તેવી રીતે અગાઉ દર્શકોએ તેને જોઇ નહીં હોય. અક્ષય કહે છે કે જેકલીને મારી પત્નીનો રોલ કર્યો છે, પરંતુ તે આ ફિલ્મમાં સાવ અલગ રૂપમાં જોવા મળશે. દર્શકો જાણે બદલાયેલી જેકલીન જોઇ શકશે.